Technický list: **CYKLON Mazivo v spreji**

Číslo tovaru: 1907201

**CYKLON Mazivo v spreji** je univerzálne použiteľné mazadlo na priemyselné použitie, napr. pomoc pri montážach, na trvalé mazanie kĺbov, puzdier a mnohých ďalších pohyblivých častí, pri ktorých sa vyžaduje dlhodobá trvanlivosť a pohyblivosť. Tento efekt sa dosiahne práve jeho dobrou priľnavosťou a vysokou mazacou schopnosťou.

# Oblasti použitia

CYKLON Mazivo v spreji je možné použiť na základe jeho možností širokospektrálne, napr. pri klzných, valivých a kĺbových ložiskách, pri mazaní skrutiek, čapov a vedení, mazaní drážkovaných hriadeľov, výsuvných čapov, závitových vretien a klzných plôch všetkých druhov. Aj ako pomocný prostriedok pri čiastkových montážach v priemysle a v remeselnej výrobe, na uľahčenie neskorších demontáží.

# Vlastnosti produktu

* dobrá priľnavosť a tým dlhodobý efekt
* s aditívami chrániacimi proti korózii a oteru
* dobré vlastnosti proti vysokému tlaku
* veľmi dobrá tekutosť
* chráni pred oxidáciou a koróziou
* vhodné aj pre ozubené kolesá
* zabraňuje zadrhnutiu, priškvareniu a korózii
* bez lítia

# Informácie o spracovaní

Ošetrenie podkladu: Podklad by mal byť suchý, bez prachu, staré zvyšky mazadla by mali byť odstránené.

Použitie: Nádobu silno potriasť (minimálne 2 min. od počuteľného nárazu guľôčok). Zo vzdialenosti cca. 20 – 30 cm nastriekať.

# Technické údaje

|  |  |
| --- | --- |
| **Technické vlastnosti** | **Požadovaná hodnota** |
| Viskozita základnej účinnej látky | 200 mm2/s pri 40°C |
| Rozmedzie teplôt | Od -30°C do +80°C (krátkodobo do 90°C) |
| Báza | mazadlo na sodíkovej báze (bez lítia) |
| Farba | hnedastá |
| Pohonná látka | zmes Propán/Bután  |
| Stálosť pri skladovaní | 3 roky |